《上延帅沈内翰》
宋代·李复

昔年图史守岩幽，每仰高文动斗牛。
千里来登徐孺榻。一时如上李膺舟。
激昂囊颍思先出，慰藉泥涂欲晚收。
曾笑王筠无事业，但题草木作风流。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。